open-index/open-wikipedia-markdown huggingface dataset:
அணுக்க வில்லை

**அணுக்க வில்லை** *(zoom lens)* என்பது குவியத் தொலைவும் (எனவே பார்வைக் கோணமும்) வேறுபடுத்த முடிந்த வில்லை உறுப்புகளின் எந்திரவியல் தொகுப்பாகும்; மாறாத குவியத் தொலைவு வில்லைக்கு எதிரானதாகும். அணுக்க வில்லை என்பது உருப்பெருக்கத்தை மாற்ற உதவும் வில்லைத் தொகுதி ஆகும். இதில் பொருளின் உருவம் ஏறக்குறைய ஒரே நிலைத்த தளத்தில் தான் அமைந்திருக்கும். இதில் வில்லைகளின் இருப்பிடங்களை மாற்றுவதனால் குவியத்தொலைவை மாற்றி உருப்பெருக்கத்தின் அளவை மாற்றலாம்.
 
மாற்றப்படும் குவியத்தொலைவின் அளவிற்கேற்றபடி நேரியல்பு நிலையில் துளைத் தகட்டைத் (Diaphragm) திறந்தால் வில்லைத்தொகுதியின் மொத்தச்சார்பு துளைப்பரப்பு (Relative aperture) மாறாமல் இருக்கும். இந்த வில்லைப் பெயர்ச்சிகளின் போது உண்டாகும் உருவத்தில் ஏற்படும் பிழை மிகக் குறைவாக உள்ளபடி இந்த வில்லையமைப்பை வடிவமைக்க வேண்டும். அதாவது இந்த அணுக்கல் (Zooming) முறையின் தொடக்கத்திலும் இறுதியிலுமாவது உருவத்தில் ஏற்படும் பிழை மிகப் பெரிதாகாமல் இருக்கும்படியும் வில்லைத் தொகுதியை அமைக்க வேண்டும். அணுக்க வில்லை வடிவமைக்கும் தொடக்க காலங்களில் பதினைந்திற்கும் மேற்பட்ட வில்லைகள் இதில் பயன்படுத்தப்பட்டன. தற்காலத்தில் நான்கே வில்லைகளைப் பயன்படுத்துகின்றனர். பொதுவாக அணுக்கத் தகவு (Zoom ratio) 3:1 ஆக இருக்கும். இதை 4:1 ஆக மாற்ற முடியும். இந்த அணுக்கல் விளைவைப் (Zooming effect) பெற ஒற்றை நிற இயங்குபட்டைகளைச் சில நேரங்களில் பயன்படுத்துவது உண்டு.

உண்மை அணுக்க வில்லை (அல்லது **ஒளியியல் அணுக்க வில்லை**), மாறுகுவிய வில்லை(parfocal lens) எனவும் அழைக்கப்படுகிறது. இதில் குவியத் தொலைவு மாறினாலும் குவிதிறம் மாறாது. பெரும்பாலான நுகர்வோர் அணுக்க வில்லைகள் சரிநேர் குவிதிறத்தைப் பேணுவதில்லை; என்றாலும் அவை அணுக்க வில்லைகள் தாம். பெருபாலான படவொலிக் கருவிகள் ஒளியியல் அணுக்கத்தைக் கொண்டிருப்பதாக விளம்பரப்படுத்தப்படுகின்றான. உண்மையில் அவை வேறுபட்ட மாறாத குவியத்தொல்லைவுகள் உள்ள சில படக்கருவிகளைக் கூட்டாகப் பயன்படுத்துகின்றன; இவை இலக்கவியல் அணுக்க முறை அமைந்த கலப்பு அமைப்புகளாகும்.

மாறும் குவியத் தொலைவு கூடுதல் செலவாலும் படிமத் தரம், எடை, பருமானங்கள், துளைப் பரப்பு, தற்குவிப்புச் செயல்திறம் போன்ற சில குறையேற்புகளாலும் தன் இயல்கிறது. எடுத்துகாட்டாக, அனைத்து அணுக்க வில்லைகளும் குவியத் தொலைவின்  அறுதிநிலை நெடுக்கங்களில் ஓரளவு படிமப் பிரிதிறனை இழக்கின்றன. அதாவது அவற்றின் பெரும, சிறுமத் துளைப் பரப்புகளில் உருவப் பிரிதிறன் குறைகிறது. இவ்விளைவு உயர் பிரிதிறன் படிவங்களில் படிம ஓரங்களில் தெளிவாகத் தெரியும். அணுக்க வில்லை அளிக்கும் குவியத் தொலைவு மாற்ற நெடுக்கம் கூடும்போது, குறையேற்புகளின் பருமையும் கூடும்.

## மேலும் காண்க

* அணுக்குதல் (படல உருவாக்கம்)]]
* சாய்தட்டு அணுக்க வில்லை (PTZ)
* தொழில்முறை காணொலிப் படக்கருவி
* சூமார் வில்லை
;குவியத் தொலைவை வைத்து
* அகல் கோண வில்லை
* இயல்பு வில்லை
* தொலை ஒளிப்படவில்லை
* முதன்மை வில்லை

## சான்றுகள்

## தகவல் வாயில்கள்
*Kingslake, R. (1960), "The development of the zoom lens". *Journal of the SMPTE* **69**, 534
*Clark, A.D. (1973), *Zoom Lenses, Monographs on Applied Optics No. 7*. Adam Hildger (London).
*Malacara, Daniel and Malacara, Zacarias (1994), *Handbook of Lens Design*. Marcel Dekker, Inc. 
*"What is Inside a Zoom Lens?". Adaptall-2.com. 2005.

பகுப்பு:ஒளியியல்
பகுப்பு:வில்லைகள்
பகுப்பு:தொலைநோக்கிகள்
பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
எல். ஜெயசுதா

**எல். ஜெயசுதா** (*L. Jaya Sudha*) என்பவர் எல். ஜெயசுதா இலட்சுமிகாந்தன் என்றும் அழைக்கப்படுபவர் (பிறப்பு 19  சூன்  1975) இந்திய அரசியல்வாதி மற்றும் தமிழ்நாடு சட்டமன்ற மேனாள் உறுப்பினர் ஆவார். இவர் பதினான்காவது தமிழ்நாடு சட்டமன்றத் தேர்தலில் போளூர் சட்டமன்றத் தொகுதியிலிருந்து தேர்ந்தெடுக்கப்பட்டார். அனைத்திந்திய அண்ணா திராவிட முன்னேற்றக் கழகத்தைச் சார்ந்தவர்.

ஜெயசுதா 1975ஆம் ஆண்டு சூன் 19ம் நாள் போளூரில் பிறந்தார். இவர் இளங்கலை பட்டம் பெற்றவர். இவருக்கு திருமணமாகி மூன்று குழந்தைகள் உள்ளன.

## References

பகுப்பு:1975 பிறப்புகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:14 ஆவது தமிழ்நாடு சட்டமன்ற உறுப்பினர்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:திருவண்ணாமலை மாவட்ட மக்கள்
பகுப்பு:தமிழக சட்டமன்ற பெண் உறுப்பினர்கள்
கண்டாச்சிபுரம் இராமநாதீசுவரர் கோயில்

**கண்டாச்சிபுரம் இராமநாதீசுவரர் கோயில்** என்பது விழுப்புரம் மாவட்டம் கண்டாச்சிபுரத்திலுள்ள சிவன் கோயிலாகும்.

## தலவரலாறு
இராமன், சீதையைத் தேடி வரும்போது, சிவபூசை செய்தல் பொருட்டு மணலினால் லிங்கத்தை செய்து வழிப்பட்டதாக கூறப்படுகிறது. இராமபிரான் வழிப்பட்டதால் இறைவனுக்கு "இராமநாதேசுரர்" என்று பெயர் வழங்கப்படுகிறது.

## அமைவிடம்
இக்கோயில் கண்டராதித்த சோழன் காலத்தில் நிறுவப்பட்டது. இக்கோவில் மடவிளாகம் ஏரிக்கரையில் அமைந்துள்ளது. இக்கோயில் கல்வெட்டுகளில் "நெற்குப்பையான் கண்டராதித்தபுரம்" என காணப்படுகிறது. கண்டராதித்தன் பெயரால் இவ்வூர் கண்டராதித்தபுரம் என்றாயிற்று.

## சந்நிதிகள்
அம்பாள் சௌந்தர்ய ஞானாம்பிகை, செல்வ விநாயகர், அறுபத்து மூவர், சோமஸ்கந்தர், இராமன் சீதை லட்சுமணன் ஆஞ்சநேயர், கஜலட்சுமி, நடராஜர் ஆகிய சந்நிதிகள் உள்ளன.

கோவிலின் உள்ளே கருவறைச் சுவரில் கல்வெட்டுகள் உள்ளன. கருவறைக்குச் செல்லும் வாயிலின் தென்பகுதியில் இராமர், சீதை, அனுமன் சிவபூஜை செய்யும் சிற்பங்கள் சுவரில் உள்ளன.

### திருவிழாக்கள்
* சமயக் குரவர் குருபூசை,  
* ஐப்பசியில் கந்த சஷ்டி,  
* தை மாதத்தில் பிரமோற்சவம் பத்து நாட்கள்,  
* சோம வார வழிபாடு,  
* விசாக வழிபாடு,  
* மார்கழித் திங்கள் வழிபாடு,  
* பிரதோஷ வழிபாடு,  
* தேர் பவனி
* சனிப் பிரதோஷம் 
* திருவூடல் விழா 

## மேற்கோள்கள்

பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
பகுப்பு:விழுப்புரம் மாவட்டத்திலுள்ள சிவன் கோயில்கள்
த. ஆறுமுகம்

**த. ஆறுமுகம்** (*T. Arumugam*)(8 சூன், 1935-29 ஏப்பிரல் 2017) என்பவர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் அரியலூர் கழக உயர்நிலைப் பள்ளியில் பத்தாம் வகுப்பு வரை படித்துள்ளார். இவர் 1977, 1980 மற்றும் 1989 ஆகிய ஆண்டுகளில் நடந்த சட்டமன்றத் தேர்தல்களில், அரியலூர் தொகுதியிலிருந்து, திராவிட முன்னேற்றக் கழக வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

### சட்டமன்ற உறுப்பினராக

## மேற்கோள்கள்

பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:அரியலூர் மாவட்ட மக்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:திராவிட முன்னேற்றக் கழக சட்டமன்ற உறுப்பினர்கள்
பகுப்பு:6 ஆவது தமிழ்நாடு சட்டமன்ற உறுப்பினர்கள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
பேரியம் நைட்ரேட்டு

**பேரியம் நைட்ரேட்டு** (*Barium nitrate*) என்பது பேரியம், நைத்திரேட்டு அயனியைக் கொண்டுள்ள ஒரு உப்புச் சேர்மம் ஆகும். இதன் மூலக்கூற்று வாய்பாடு Ba(NO3)2 ஆகும்.

பேரியம் நைட்ரேட்டு அறை வெப்பநிலையில் ஒரு வெள்ளை நிற திடப் பொருளாக  உள்ளது. இது நீரில் கரையக்கூடியது, மற்றும் மற்ற கரையக்கூடிய பேரியம் சேர்மங்களைப்  போலவே இதுவும் நச்சுத்தன்மையுடையது ஆகும். இது இயற்கையில்  கிடைக்கும் அரிதான  கனிமமான நைட்ரோபிராய்டினில் இருந்து கிடைக்கின்றது. பேரியம் நைட்ரேட்டின் பண்புகள் ஆனது  தெர்மைட் கையெறிகுண்டுகள் மற்றும் தீங்கு விளைவிக்கும் வெடிமருந்துகள் தயாரிக்க பயன்படுகிறது.

## மேற்கோள்கள்

பகுப்பு:பேரியம் சேர்மங்கள்
பகுப்பு:நைட்ரேட்டுகள்
பகுப்பு:ஆக்சிசனேற்றிகள்
பகுப்பு:நைட்ரேட்டு கனிமங்கள்
கிருஷ்ணராயபுரம் திருக்கண்மாலீஸ்வரர் கோயில்

**திருக்கண்மாலீஸ்வரர் கோயில்** என்பது கரூர் மாவட்டத்தில் கிருஷ்ணராயபுரம் எனும் ஊரில் அமைந்துள்ள சிவன் கோயிலாகும். இங்குள்ள இறைவன் திருஅகத்தீஸ்வரர், திருமுக்கண்ணன் , திருக்கண் மாலீஸ்வர் என பெயர்களில் அழைக்கப்படுகிறார். இந்த சிவன் கோயிலானது காவிரி ஆற்றின் தென்கரையில் அமைந்துள்ளது.
thumb|திருக்கண்மாலீஸ்வரர் கோயில் முகப்பு

## அகத்தியர் முனிவரால் அருள் பெற்ற தளம் (திருஅகத்தியபுரம்)அருளிய கோயில் வரலாறு
இக்கோயில் சோழப் பேரரசு காலத்தில் சைவர்களால் கட்டப்பட்டதாகும். விஜய நகர பேரரசர் கிருஷ்ணதேவராயரால் இக்கோயில் புனரமைக்கப்பட்டது. எனவே இவ்வூர் கிருஷ்ணராயபுரம் எனப்பெயர் பெற்றது.

இக்கோயில் எதிரில் மயானம் அமைந்துள்ளது. இதனால் காசிக்கு நிகரான கோயிலாக சைவர்கள் கருதுகின்றனர். காசிக்கு சென்று செய்ய வேண்டிய வேண்டுதலை இங்கு நிறைவேற்றுகின்றனர்.

## சந்நிதிகள்
இக்கோவிலில் மதுக்கரை வேணி, வண்டார் குழலி என்ற பெயரில் அம்மன் சன்னதியும் உப சன்னதிகளாக விநாயகர், சுப்பிரமணியர் சன்னதிகளும் உள்ளன. கோஷ்டத்தில் தட்சிணாமூர்த்தி, பிரம்மா, துர்க்கை ஆகியோர் உள்ளனர்.

நவகிரகங்கள் சந்நிதி, காலபைரவர், ஹெயகிரீவர் சூரியன் சந்திரன் ஆகிய சந்நிதிகள் அமைந்துள்ளன.

## கோயில் அமைப்பு
இக்கோயிலில் திருக்கண்மாலீஸ்வரர், வண்டார்குழலி அம்மன் சன்னதிகளும், அம்மன், நவகிரகம், தட்சணாமூர்த்தி, விநாயகர், பிரம்மா, சூரியன், சந்திரன், காலபைரவர் உபசன்னதிகளும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது.

## பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. மாசி மாதம் சிவராத்திரி முக்கிய திருவிழாவாக நடைபெறுகிறது.

## விழாக்கள்
பிரதோசம், மாசி பெரும் விழா மற்றும் திருமண விசேஷங்கள் நடைபெறுகிறது. இக்கோயில் தமிழ் நாடு அரசு இந்து அறநிலையத்துறை கட்டுப்பாட்டில் உள்ளது.

## மேற்கோள்கள்

## வெளி இணைப்புகள்
* திருக்கண்மாலீஸ்வரர் கோயில் இணையதளம்

பகுப்பு:கரூர் மாவட்டத்திலுள்ள சிவன் கோயில்கள்
பகுப்பு:துப்புரவு முடிந்த கரூர் மாவட்ட ஆசிரியர்கள் தொடங்கிய கட்டுரைகள்
க. மணிவர்மா

**க. மணிவர்மா** (*K. Manivarma*) என்பவர் இந்தியாவைச் சேர்ந்த ஓர் அரசியல்வாதியாவார். தமிழ்நாடு சட்டமன்ற உறுப்பினராகவும் இவர் இருந்துள்ளார். 1996ஆம் ஆண்டு நடைபெற்ற தமிழ்நாடு சட்டமன்றத் தேர்தலில் தமிழ் மாநில காங்கிரசு கட்சியின் சார்பாகப் போட்டியிட்டு தண்டராம்பட்டு சட்டமன்றத் தொகுதியில் தேர்ந்தெடுக்கபட்டார்.

மணிவர்மா 2015-ஆம் ஆண்டில் தமிழ் மாநில காங்கிரசு  கட்சியின் மாவட்டத் தலைவராக அறிவிக்கப்பட்டார்.

## மேற்கோள்கள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
பகுப்பு:இந்திய அரசியல்வாதிகள்
பகுப்பு:1954 பிறப்புகள்
கலா நிலையம் ராஜகோபால்

**கலா நிலையம் ராஜகோபால்** தமிழ்நாட்டின் சிறந்த தமிழறிஞர்களுள் ஒருவர். சிறந்த இதழியலாளராகவும் உரையாசிரியராகவும் படைப்பாளராகவும் சொற்பொழிவாளராகவும் விளங்கியவர்.

## பிறப்பு
தஞ்சை மாவட்டம் மன்னார்குடியில் கிருஷ்ணமாச்சாரி, ஜானகி இணையருக்கு மகனாய் 15.3.1897 அன்று பிறந்தார். தஞ்சைப்பள்ளிகளில் பள்ளிக்கல்வி பயின்ற இவர் பட்டப்படிப்பை சென்னையில் முடித்தார்.

## பணி
செல்வ வளம்மிக்கவராகத் திகழ்ந்த இவர் பணிக்கு ஏதும் செல்லாமல் செல்வம் அனைத்தையும் தமிழுக்காகவே செலவழித்து மகிழ்ந்தார். முழுநேரத் தமிழ்ப்பணியில் ஈடுபட்டு தமிழன்னைக்குப் பெருமை சேர்த்துள்ளார்.

### குடும்ப வாழ்வு
இவரது துணைவியார் பெயர் ரங்கநாயகி. மக்கள் மூவர். மைதிலி, கிருஷ்ணன், மாதவன் ஆகியோர். தமது மனைவி 24 வயதில் மறைந்த போதும் மறுமணம் புரிந்து கொள்ளாது தமிழுக்குத் தொண்டு புரிந்து வாழ்ந்துள்ளார்.

## தமிழ்த்தொண்டு
32 நூல்கள்
# வில்லிபாரத உரை 3 பகுதிகள்
# இலக்கண விளக்கம் 
(எழுத்தியல், சொல்லியல், புணரியல், பொருளியல், யாப்பியல்) (1962, ஸ்டார் பிரசுரம்)
# புகழேந்திப்புலவர் வாழ்க்கை வரலாற்று நூல்
# ஜூலியஸ் சீசர் வாழ்க்கை வரலாற்று நூல்
# பிளாட்டோவின் குடிவாழ்க்கை (மொழிபெயர்ப்பு)
# நெஞ்சில் முதிர்ந்த கனி (நாவல்)
# வாளும் வனிதையரும் (நாவல்)
# கானல் வரி

## இதழியல் பணி
கலாநிலையம் எனும் வார இதழை டி. என். சேஷாசல அய்யரை ஆசிரியராகக் கொண்டு நடத்தினார்.

## பாராட்டும் விருதும்
15.1.79 ல் தமிழக அரசு செந்தமிழ்ச் செல்வர் விருது வழங்கிப் பாராட்டியுள்ளது.

## மறைவு
5-9-1983 ல் மறைந்தார்

பகுப்பு:தமிழறிஞர்கள்
பி. சண்முகம் (வேலூர்)

**ப. சண்முகம்** (*P. Shanmugam*, அக்டோபர் 10, 1946 – பிப்ரவரி 26, 2006) ஓர் இந்திய அரசியல்வாதியும், முன்னாள் நாடாளுமன்ற உறுப்பினரும் ஆவார். இவரின் தந்தை பஞ்சாட்சரம் முதலியார் மற்றும் தாயார் கமலா அம்மாள் ஆகியோர் ஆவார். இவர் வேலூர் தொகுதியில் நாடாளுமன்ற உறுப்பினராக 1996 முதல் 1998 வரை பதவி வகித்துள்ளார். இவர் ஒரு சமூக சேவகர், தொழிலதிபர் மற்றும் விவசாயியும் ஆவார்.

1996 ஆம் ஆண்டு நடைபெற்ற நாடாளுமன்ற தேர்தலில், இவரை எதிர்த்து போட்டியிட்ட இந்திய தேசிய காங்கிரஸ் கட்சியைச் சேர்ந்த பி. அக்பர் பாஷா என்பவரை 2,11,035 வாக்குகள் வித்தியாசத்தில் தோற்கடித்து வெற்றிபெற்றார். இவர் பிப்ரவரி 26, 2006ஆம் ஆண்டு மரணமடைந்தார்.

## வகித்த பதவிகள்
* திமுகவின் வேலூர் மாவட்ட செயலாளராக இருந்தார். தி. மு. கழகத்தில் இவர் முக்கியப் பங்கு வகித்தார்.
* அகரம்சேரி பாய் நெசவாளர்கள் கூட்டுறவு சங்கம்
* ஆம்பூரில் உள்ள 'ஆம்பூர் மார்கெட்டிங்' சங்கங்களின் தலைவராக பதவி வகித்தார்.

## மேற்கோள்கள்

பகுப்பு:1946 பிறப்புகள்
பகுப்பு:2006 இறப்புகள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:வேலூர் மாவட்ட மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
வேதம்மாள்

**வேதம்மாள்** ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1996 ஆம் ஆண்டு தேர்தலில், தாழ்த்தப்பட்டோர் இன வேட்பாளர்களுக்கு ஒதுக்கப்பட்ட, அரூர் தொகுதியிலிருந்து, திராவிட முன்னேற்றக் கழக வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார். 

## மேற்கோள்கள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
பகுப்பு:தமிழ்ப் பெண் அரசியல்வாதிகள்
பகுப்பு:தமிழக சட்டமன்ற பெண் உறுப்பினர்கள்
கே. எத்திராசன்

**கி. எத்திராசன்** (*K. Ethirajan*) என்பவர்  இந்தியாவைச் சேர்ந்த ஓர் அரசியல்வாதியாவார். தமிழ்நாட்டின் முன்னாள் சட்டமன்ற உறுப்பினராக இருந்தார். அண்ணா திராவிட முன்னேற்றக் கழக வேட்பாளராக 1977ஆம் ஆண்டு  மற்றும் 1984ஆம் ஆண்டு நடைபெற்ற தேர்தல்களில் அச்சரப்பாக்கம் சட்டமன்ற தொகுதியில் போட்டியிட்டு தமிழ்நாடு சட்டமன்றத்திற்கு தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:6 ஆவது தமிழ்நாடு சட்டமன்ற உறுப்பினர்கள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
து. அமரமூர்த்தி

**து. அமரமூர்த்தி** இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் அரியலூர் தொகுதியில் 1996 தேர்தலில் தமிழ் மாநில காங்கிரஸ் கட்சியின் வேட்பாளராகவும், 2006 தேர்தலில் இந்திய தேசிய காங்கிரஸ் கட்சியின் வேட்பாளராகவும், தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
பகுப்பு:அரியலூர் மாவட்ட மக்கள்
கே. தமிழரசன்

**கே.தமிழரசன்** (*K.Tamilarasan*) ஓர் இந்திய அரசியல்வாதியாவார். மதுரை மாவட்டம் மேலூர் தாலுக்காவில் உள்ள பத்தினெட்டாங்குடி கிராமத்தைச் சேர்ந்தவராவார். இவரின் தந்தை பெயர் எசு.பி.காசி, தாயார் பெயர் கே.நல்லம்மாள். டி.அரசி என்பவரை மணந்த இவருக்கு திவாகர், ஆர்த்தி, ரகுல் என மூன்று குழந்தைகள் உள்ளனர்.

மதுரை கிழக்குசட்டமன்ற தொகுதியில் இருந்து தமிழ்நாட்டின் சட்டசபை உறுப்பினராகத் தேர்ந்தெடுக்கப்பட்டார். அவர் அண்ணா திராவிட முன்னேற்ற கழக கட்சியின் சார்பாக போட்டியிட்டு வெற்றி பெற்றார்.

1996 ஆம் ஆண்டு பத்தினெட்டாங்குடி கிராம ஊராட்சித் தலைவராகத் தேர்ந்தெடுக்கப்பட்ட தமிழரசன், தொடர்ந்து 2001 மற்றும் 2006 ஆம் ஆண்டு உள்ளாட்சித் தேர்தலில் அதே கிராமத்திற்கு ஊராட்சித் தலைவராகத் தேர்ந்தெடுக்கப்பட்டார். 2011 ஆம் ஆண்டு நடைபெற்ற சட்டமன்றத் தேர்தலில் தமிழரசன் 99447 வாக்குகள் பெற்று திராவிட முன்னேற்றக் கழகத்தின் போட்டியாளரான பி.மூர்த்தியை தோற்கடித்து சட்டமன்ற உறுப்பினராகத் தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:14 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
தென் தமிழக பஞ்ச பூதத் தலங்கள்

**தென்தமிழக பஞ்ச பூதத் தலங்கள்** என்பது வட தமிழகத்தில் பஞ்ச பூதத் தலங்கள் இருப்பதைப் போலவே, தென் தமிழகத்திலும் அமைந்துள்ள பஞ்ச பூதத் தலங்கள் ஆகும். வட தமிழக பஞ்ச பூதத் தலங்களுக்கு நிகரான சிறப்பு தென் தமிழக பஞ்ச பூதத் தலங்களுக்கும் உண்டு என்று சைவ சமயக் குறவர்கள் கருதுகிறார்கள்.

## பஞ்ச பூதத் தலங்கள்

## மேற்கோள்கள்

களா ஈசனை வாழ்த்தவே - தொகுப்பு மற்றும் பதிப்பு: பா.ஸ்ரீராமகிருஷ்ணன் மற்றும் சிவ.மணிகண்டன், முதல் பதிப்பு 2014

பகுப்பு:துப்புரவு முடிந்த திருநெல்வேலி மாவட்ட ஆசிரியர்கள் தொடங்கிய கட்டுரைகள்
பகுப்பு:தமிழ்நாட்டு இந்துக் கோயில்கள்
விரைவுத் தொடருந்து

[thumb|[உருசியா|உருசியாவின் மாசுகோவில் ஓடும்  இலாசுடோகா நகர விரைவு இரயில்]]

thumb|சிவப்பு குறிகள் உள்ளூர்  ரயில்களையும், நீல குறிகள் விரைவு ரயில்களையும் குறிக்கும்.<br>

**விரைவுத் தொடருந்து** (*Express train*) என்பது ஒரு வகை பயணிகள் இரயிலாகும். இது அதன் புறப்படுமிடம் மற்றும் சேருமிட நிலையங்களுக்கு இடையில் சில அல்லது நிறுத்தங்களே இல்லாமல் பயணிக்கும். பொதுவாக முக்கிய இடங்களில் மட்டும் நின்று செல்லும். பொதுவாக உள்ளூர் இரயில்களை விட வேகமான சேவையை வழங்கும். விரைவுத் தொடருந்துகள் உள்ளூர் தொடருந்துகளோடு ஒப்பிடுகையில் குறைவான நிறுத்தங்களில் மட்டுமே நின்று செல்கின்றன. சில நேரங்களில், உள்ளூர் தொடருந்து சேவைகள் நிறுத்தப்பட்டு விரைவுத் தொடருந்து சென்ற பின் உள்ளூர் தொடருந்துகள் மீண்டும் இயக்கப்படுகின்றன.< சில நேரங்களில் இவை விரைவு தொடருந்துகள் அல்லது அதி விரைவு தொடருந்துகள் என குறிப்பிடப்படுகின்றன. கோவை விரைவுவண்டி இதற்கு உதாரணமாகும்.

 
பல அதிவேக இரயில் சேவைகள் விரைவுத் தொடருந்து என்று இயக்கப்பட்டாலும் விரைவுத் தொடருந்து  என விவரிக்கப்படும் அனைத்து இரயில்களும் மற்ற சேவைகளை விட மிக வேகமாக பயணிப்பதில்லை. 19 ஆம் நூற்றாண்டில் ஐக்கிய இராச்சியத்தில் ஓடிய இரயில்கள் ஒரு மணி நேரத்திற்கு 40 மைல்கள் (64 கி.மீ./ம) பயண வேகம்  இருந்தால் அவை விரைவு இரயில்கள் என அழைக்கப்பட்டன.

விரைவுத் தொடருந்துகளில் சில சமயங்களில் மற்ற வழித்தடங்களை விட அதிக கட்டணங்கள் இருக்கும். மேலும் இரயில் பயணச்சலுகை வைத்திருப்பவர்கள் கூடுதல் கட்டணம் செலுத்த வேண்டியிருக்கும். இவற்றில் முதல் வகுப்பு பயணச்சீட்டு மட்டும் கிடைக்கலாம். சில விரைவு வண்டி  வழித்தடங்கள், உள்ளூர் இரயில் சேவை பாதையின் முனைகளுக்கு அருகில் மட்டும் நிலையங்களில் நிறுத்தப்படலாம். எடுத்துக்காட்டாக, அந்த குறிப்பிட்ட நிலையங்களுக்கு கூடுதல் உள்ளூர் சேவை இல்லாத இடங்களில் இவ்வாறு நிறுத்தப்படுவதுண்டு. இரவுநேரம் போன்ற இணையான உள்ளூர் சேவையை நியாயப்படுத்தும் அளவுக்கு பயணிகளின் எண்ணிக்கை அதிகமாக இல்லாத நேரங்களில் விரைவு இரயில் வழித்தடங்களும் உள்ளூர் இரயில் ஆக நிறுத்தப்படுவதுமுண்டு.

## மேற்கோள்கள்

## வெளி இணைப்புகள்
* Brief history of express/local combination service on Chicago's North Side Main Line
* A history on London Underground's Metropolitan line, including its "fast" or express service

பகுப்பு:தொடருந்துகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
வி. எம். ராஜலட்சுமி

**வி. மு. ராஜலட்சுமி** (*V. M. Rajalakshmi*) என்பவர் ஒரு தமிழக அரசியல்வாதியாவார். 2014 ஆம் ஆண்டு  உள்ளாட்சி தேர்தலில் வெற்றிபெற்று சங்கரன்கோவில் நகர மன்றத் தலைவியாகப் பதவி வகித்தார். 2016 ஆண்டு தனது நகரமன்றத் தலைவி பொறுப்பைவிட்டு விலகி சங்கரன்கோவில் சட்டமன்ற தொகுதியில் அதிமுக கட்சியின் சார்பில் போட்டியிட்டு வென்றார். 2016ஆம் ஆண்டு மே மாதம் தமிழக அமைச்சரவையில் ஆதிதிராவிடர் நலத்துறை அமைச்சராகப் பொறுப்பேற்றார். 15 ஆவது தமிழ்நாடு சட்டமன்ற உறுப்பினராக உள்ளார்.

இவர் நெல்லை மாவட்டம் சங்கரன் கோவிலில் வசிக்கிறார். இவரின் கணவர் பெயர் முருகன். இவர்களுக்கு அரிணி என்ற மகளும், பிரதீப் என்ற மகனும் உள்ளனர்.

## மேற்கோள்கள்

## வெளியிணைப்புகள்
*தமிழ்நாட்டு அமைச்சரவைப் பட்டியல்-2016, தமிழ்நாடு அரசு இணையதளம்

பகுப்பு:வாழும் மக்கள்
பகுப்பு:தமிழக முன்னாள் அமைச்சர்கள்
பகுப்பு:திருநெல்வேலி மாவட்ட மக்கள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:தமிழ்ப் பெண் அரசியல்வாதிகள்
பகுப்பு:தமிழக சட்டமன்ற பெண் உறுப்பினர்கள்
எம். எஸ். சிவசாமி

**எம். எஸ். சிவசாமி** ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1967 ஆம் ஆண்டு நடந்த சட்டமன்றத் தேர்தலில் தூத்துக்குடி தொகுதியிலிருந்து, திராவிட முன்னேற்ற கழக வேட்பாளராக, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

## மேற்கோள்கள்

பகுப்பு:திராவிட முன்னேற்றக் கழக அரசியல்வாதிகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:4 ஆவது தமிழ்நாடு சட்டமன்ற உறுப்பினர்கள்
பாதீடு (சொல் விளக்கம்)

தமிழ் இலக்கணத்தில் புறப்பொருள் திணைகளுள் ஒன்றான வெட்சித் திணை தொடர்பில் பாதீடு என்பது அத்திணையின் ஒரு துறை அல்லது உட்பிரிவு ஆகும். **பாதீடு** என்னும் சொல் *பிரித்துக் கொடுத்தல்* என்னும் பொருளைக் கொடுக்கும். பாதீடு என்பது வெட்சி வீரர்கள் கைப்பற்றிக் கொண்டுவந்து ஊரின் நடுவே (அம்பலத்தே) செலுத்திய பகைவருடைய பசுக் கூட்டங்களை, அவர்களுடைய படைத்தலைவன் அவரவர் ஆற்றிய தொழிலின் தகுதிக்கேற்ப அவற்றைப் பிரித்துக் கொடுத்தல் பாதீடு என்பதாகும்.

### விதி
கவர்கணைச் சுற்றும் கவர்ந்த கணநிரை

அவரவர் வினைவயின் அறிந்தீந் தன்று

#### சான்றுப் பாடல்
ஒள்வாண் மலைந்தார்க்கும் ஒற்றாய்ந்து உரைத்தார்க்கும்

புள்வாய்ப்பச் சொன்ன புலவர்க்கும் - விள்வாரை

மாறட்ட வென்றி மறவர்தம் சீறூரிற்

கூறிட்டார் கொண்ட நிரை.

#### பாடல் விளக்கம்
வாட்போரில் ஈடுபட்ட வீரர்களுக்கும் பகையிடத்தே ஒற்று அறிந்து வந்து சொன்ன ஒற்றர்களுக்கும். தவறில்லாமல் சரியாக நிமித்தம் பார்த்து சொன்ன அறிஞர்களுக்கும் தம்முடன் வேறுபடும் பகைவரை வென்ற வெற்றியையுடைய வெட்சி மறவர்கள் தாம் கைப்பற்றிக் கொண்டுவந்த  பசுக்களை பகுத்துக் கொடுத்தனர் என  இவ்வெண்பாவில் கூறப்பட்டுள்ளதால் இது பாதீடு துறைக்குச் சான்றாகும்.

## உசாத்துணை
முனைவர் கு.முத்துராசன், எளிய உரையில் புறப்பொருள் வெண்பாமாலை, ஐந்திணைப் பதிப்பகம், சென்னை, சூலை 2004, பக்.23-24.

பகுப்பு:துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
பகுப்பு:சொல்விளக்கம்
பகுப்பு:வெட்சித் திணையின் துறைகள்
வாழவச்சனூர்

**வாழவச்சனூர்** என்பது தமிழ்நாடு,  திருவண்ணாமலை மாவட்டம், தென்பெண்ணை ஆற்றங்கரையில் அமைந்துள்ள ஒரு கிராமம். இக்கிராமம் 1972-இல் ஏற்பட்ட பெருவெள்ளத்திற்குப் பிறகு  உருவானது. இந்நாளில் மாட்டு சந்தையும் கால்நடைச் சந்தையும் இங்குள்ளது. தமிழக முன்னாள் முதலமைச்சர் காமராஜர் அவர்களால்  கட்டப்பட்டுள்ள புதிய பாலம் ஒன்றும் இங்கு அமைந்துள்ளது. இங்கே வேளாண்மை முக்கியமான தொழிலாகும். இதனால் கால்நடைகளான ஆடு மாடுகளின் தேவையும் அதிகம். நிலங்களைப் பண்படுத்தும் உழவுத்தொழிலுக்கான ஏர் மாடுகளுக்கான சந்தை என்பதால் அக்கம் பக்கம் உள்ள ஊர்களுக்கான தேவையும் அதிகம்.

## அமைவிடம்
வாழவச்சனூர் இந்தியாவின் தமிழ்நாடு மாநிலத்தில் உள்ள திருவண்ணாமலை மாவட்ட தண்டராம்பட்டு தொகுதியில் உள்ள ஒரு சிறிய கிராமாகும். இது கோட்டையூர் ஊராட்சிக்கு உட்பட்டது. இது மாவட்டத் தலைமையகமான திருவண்ணாமலையிலிருந்து தெற்கு நோக்கி 22 கிமீ தொலைவில் அமைந்துள்ளது. தண்டராம்பட்டு 7 கி.மீ. மாநிலத் தலைநகர் சென்னையில் இருந்து 205 கி.மீ ஆகும்.

கோட்டையூர் (2 கிமீ), தென்கரிம்பலூர் (3 கிமீ), தொண்டமானூர் (4 கிமீ), வாணாபுரம் (5 கிமீ), இளையாங்கண்ணி (6 கிமீ) ஆகியவை வாழவச்சனூருக்கு அருகிலுள்ள கிராமங்கள். வாழவச்சனூர் வடக்கு நோக்கி திருவண்ணாமலை தொகுதி, தெற்கே சங்கராபுரம் தொகுதி, தெற்கு நோக்கி ரிசிவந்தியம் தொகுதி, கிழக்கு நோக்கி திருக்கோயிலூர் தொகுதி ஆகியவற்றால் சூழப்பட்டுள்ளது. மேலும் திருவண்ணாமலை, திருக்கோயிலூர், போளூர், விழுப்புரம் ஆகியவை வாழச்சனூருக்கு அருகிலுள்ள நகரங்கள்.

வாழவச்சனூர் அஞ்சல் குறியீட்டு எண் 606753 மற்றும் அஞ்சல் தலைமை அலுவலகம் வாணாபுரம்.

## மேற்கோள்கள்

பகுப்பு:திருவண்ணாமலை மாவட்டத்திலுள்ள கிராமங்கள்
பகுப்பு:துப்புரவு முடிந்த திருவண்ணாமலை மாவட்ட ஆசிரியர்கள் தொடங்கிய கட்டுரைகள்
பசீன் உடன்படிக்கை (1802)

**பசீன் உடன்படிக்கை** *(Treaty of Bassein)* என்பது 1802 ஆம் ஆண்டு பூனா யுத்தத்திற்கு பிறகு, மராத்தியப் பேரரசின்  பேஷ்வா இரண்டாம் பாஜி ராவுக்கும், ஆங்கிலேய கிழக்கிந்திய வணிக குழுவிற்கும் இடையில் கையெழுத்தான ஓர் உடன்படிக்கை ஆகும். இந்த உடன்படிக்கை  மராட்டியப் பேரரசை கலைப்பதற்கான ஒரு தீர்க்கமான படிநிலையாகும்.  கிழக்கிந்திய கம்பெனி 1818 ஆம் ஆண்டில் மேற்கு இந்தியாவில் மராட்டியப் பேரரசின் பிரதேசங்களை அபகரிப்பதற்கு இந்த உடன்படிக்கை வழிவகுத்தது.

## மராட்டியர்களின் உட்பூசல்

மராட்டியர்களின் முக்கியத் தலைவரான நானா பட்னாவிசு 1800ஆம் ஆண்டு மறைந்தார். இதன் பிறகு, பிற மராட்டியத் தலைவர்களுக்கிடையே உட்பூசல் நிலவியது. பேசுவா இரண்டாம் பாகிராவ் சிந்தியாவை ஆதரித்ததால், கோபமடைந்த ஒல்கர் பேசுவாவின் பூனா மீது படையெடுத்தார். இப்போரில் பேசுவாவும், சிந்தியாவும் தோல்வி அடைந்தனர். பூனாவை கைப்பற்றிய ஒல்கர் அந்நகரை சூறையாடி, பெரும் கொள்ளை பொருளுடன் தனது தலைநகருக்குத் திரும்பினார். பீதியடைந்த பேசுவா இரண்டாம் பாஜிராவ் பசீன் என்ற இடத்துக்கு தப்பியோடினார். இந்த நிலையை சாதகமாக பயன்படுத்த நினைத்த வெல்லெஸ்லி பேசுவாவுக்கு ஆதரவு தந்தார்.

## உடன்படிக்கை கையெழுத்தான நாள்
டிசம்பர் 31, 1802 அன்று வெல்லெஸ்லியின் துணைப்படைத் திட்ட  உடன்படிக்கையில், பேஷ்வா இரண்டாம் பாஜிராவ் கையெழுத்திட்டார். இதன் விளைவாக, ஆங்கிலேயப் படைகள் ஆர்தர் வெல்லெஸ்லி தலைமையில் பூனாவிற்கு சென்று மே 13, 1803 அன்று இரண்டாம் பாகிராவை பேசுவா பதவியில் அமர்த்தியது. ஒல்கர் பூனாவில் இருந்து தப்பி ஓடினார்.

## உடன்படிக்கையின் சாராம்சங்கள்
இந்த உடன்படிக்கையின் சாராம்சங்கள் பின்வருமாறு: 

*6000 பேர் கொண்ட ஆங்கிலேயப் படையை பேஷ்வா பராமரிக்க வேண்டும்.
*2.6 மில்லியன் ரூபாயை கிழக்கிந்தியக் கம்பெனிக்கு வழங்க வேண்டும்.
*பேஷ்வா வணிகக் குழுவின் அனுமதியின்றி யாருடனும் போர் செய்யக் கூடாது.
*பேஷ்வா வேறு எந்த ஐரோப்பியருடனும் தொடர்பு வைத்துக் கொள்ளக் கூடாது.
*சூரத், வதோரா தொடர்பான கோரிக்கைகள் எதுவும் பேசுவா உரிமை கோரக்கூடாது.
*பேசுவா அனைத்து ஐரோப்பியர்களையும் விடுவிக்க வேண்டும்..
*பேசுவாவின் வெளியுறவுக் கொள்கைகள் அனைத்தும் பிரித்தானியர்களின் ஆலோசனைக்கு பின்னரே முடிவு செய்யப்படவேண்டும்.

## மதிப்பீடு
*பசீன் உடன்படிக்கை வெல்லெஸ்லியின் துணைப்படைத் திட்டத்தின் மணிமகுடம் எனப் படுகிறது.
*மராட்டியர்கள் இந்த உடன்படிக்கையை அடிமை சாசனம் என்று குறிப்பிட்டனர்.

## மேற்கோள்கள்
 
## புற இணைப்புகள்
*1802: Treaty of Bassein
*Encyclopædia Britannica – Treaty of Bassein

பகுப்பு:1802
பகுப்பு:மராட்டியப் பேரரசு
இ. கணேசன்

**இ. கணேசன்** (I. Ganesan) ஓர் இந்திய அரசியல்வாதியும் முன்னாள் தமிழக சட்டமன்ற உறுப்பினரும் ஆவார். 1977, 1980 ஆகிய ஆண்டுகளில் நடந்த தமிழக சட்டமன்றத் தேர்தலில் அண்ணா திராவிட முன்னேற்ற கழக வேட்பாளராக எடப்பாடி தொகுதியில் போட்டியிட்டு தமிழ்நாடு சட்டமன்ற உறுப்பினராக வெற்றி பெற்றார். மேலும் 1996 மற்றும் 2001 ஆண்டுகளில் நடந்த தேர்தலில் பாட்டாளி மக்கள் கட்சி வேட்பாளராக இவர் போட்டியிட்டார்.

## மேற்கோள்கள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:6 ஆவது தமிழ்நாடு சட்டமன்ற உறுப்பினர்கள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
துரை. மணிவேல்

**துரை. மணிவேல்** (*Durai. Manivel*) இந்திய அரசியல்வாதியும் முன்னாள் தமிழ்நாடு சட்டமன்ற உறுப்பினரும் ஆவார். 2011 தமிழ்நாடு சட்டமன்றத் தேர்தலில் அரியலூர் தொகுதியில் இருந்து தமிழ்நாடு சட்டமன்றத்திற்கு தேர்ந்தெடுக்கப்பட்டார். இவர் அண்ணா திராவிட முன்னேற்ற கழகம் கட்சியை சார்ந்த உறுப்பினர் ஆவார்.

## மேற்கோள்கள்

பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:அரியலூர் மாவட்ட மக்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:14 ஆவது தமிழ்நாடு சட்டமன்ற உறுப்பினர்கள்
மா. பன்னீர்செல்வம்

**மா. பன்னீர்செல்வம்** ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1989, 1996 மற்றும் 2006 தேர்தல்களில் திராவிட முன்னேற்றக் கழக வேட்பாளராக, சீர்காழி தொகுதியில் இருந்து தமிழக சட்டமன்றத்திற்கு தேர்ந்தெடுக்கப்பட்டார். இந்த தொகுதி தாழ்த்தப்பட்ட இன வேட்பாளர்களுக்காக ஒதுக்கப்பட்டதாகும்.

## மேற்கோள்கள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
மு. செல்வராசு

**மு. செல்வராசு** என அறியப்படும் **முனியன் செல்வராசு** (16 மார்ச்சு 1957- 13 மே 2024) ஒரு தமிழ்நாட்டு அரசியலர் ஆவார். இந்தியப் பொதுவுடைமைக் கட்சியின் (இபொக) சார்பில் இந்திய நாடாளுமன்ற மக்களவையில் நாகப்பட்டினம் தொகுதி உறுப்பினராக 1989-91, 1996-99, 2019-24 காலகட்டங்களில் பணியாற்றினார்.

## தொடக்க வாழ்க்கை
இன்றைய திருவாரூர் மாவட்டம், நீடாமங்கலம் ஊராட்சி ஒன்றியத்தில் உள்ள கப்பலுடையான் எனும் சிற்றூரில் வாழ்ந்த குஞ்சம்மாள் -முனியன்  இணையரின் மகனாக 16 மார்ச் 1957 அன்று பிறந்தார் செல்வராசு. உழவர் இயக்கத்தில் பெற்றோர் செயல்பட்டு வந்த நிலையில், அவரும் சிறுவயதிலேயே பொதுவுடைமை இயக்கத்தில் சேர்ந்து செயல்படத் தொடங்கினார்.

திருவாரூரில் உள்ள திரு. வி. க. அரசினர் கலைக் கல்லூரியில், இளங்கலைப் பட்டம் பெற்றார்.

## குடும்ப வாழ்க்கை
இந்தியப் பொதுவுடைமைக் கட்சியின் (இபொக) சார்பில் முன்னதாக 1977-79 காலகட்டத்தில் நாகப்பட்டினம் மக்களவைத் தொகுதி  உறுப்பினராகப் பணியாற்றிப் படுகொலையான எஸ். ஜி. முருகையனின் மூத்த மகள் கமலவதனத்தை வாழ்விணையராக ஏற்றார் செல்வராசு. இவர்களுக்கு இரு மகள்கள் உள்ளனர். இக் குடும்பம், திருவாரூர் மாவட்டம் சித்தமல்லி எனும் ஊரில் வாழ்ந்துவந்தது.

## அரசியல்

### கட்சிப் பொறுப்புகள்
1975 முதல் இபொக-வில் முழுநேர ஊழியராகப் பணியாற்றத் தொடங்கினார்.

### போட்டியிட்ட தேர்தல்கள்

நாகப்பட்டினம் மக்களவைத் தொகுதி  உறுப்பினராக மொத்தம் நான்கு முறை தேர்ந்தெடுக்கப்பட்ட செல்வராசு, தமிழ்நாட்டின் காவிரி ஆற்றுப் படுகை மாவட்டங்களுக்குத் தொடர்வண்டித் திட்டங்கள் வேண்டியும், அப்பகுதி வேளாண் மக்களின் உரிமைகளுக்காகவும் பல போராட்டங்களை முன்னெடுத்தார்.  2019-இல் மட்டும் மொத்தம் 29 மக்களவை உரையாடல்களில் கலந்து கொண்டு பங்களிப்பைச் செலுத்தியுள்ளார்.

## மறைவு
சிறுநீரகப் பாதிப்பு காரணமாக 2024-க்கு முன்பாக  சிறுநீரக மாற்று அறுவை சிகிச்சை செய்து கொண்ட செல்வராசுவுக்கு அவர் சகோதரி சாரதாமணி சிறுநீரக தானம் செய்தார். பிறகு சனவரி 2024-இல் மூச்சுத்திணறல் காரணமாகத் திருவாரூர் அரசு மருத்துவமனையில் சிகிச்சை பெற்றார். அதன்பின் சிறுநீரகம் மற்றும் இதயச் சிக்கலால் மே 3 அன்று சென்னை மணப்பாக்கத்தில் உள்ள தனியார் மருத்துவமனையில் சேர்க்கப்பட்ட அவர், மே 13 விடியற்காலையில் தன் 68-ஆம் அகவையில் காலமானார். அப்போது அவர் மக்களவை உறுப்பினர் பதவிக்காலம் நிறைவடைய 10 நாள்களே இருந்தன.

செல்வராசுவின் மறைவுக்கு தமிழ்நாட்டு முதலமைச்சர் மு. க. ஸ்டாலின் உள்ளிட்ட அரசியல் தலைவர்கள் இரங்கல் தெரிவித்தனர்.  அவரது உடல்,  சித்தமல்லிக்கு எடுத்துச் செல்லப்பட்டுப் பொதுமக்கள் மற்றும் தலைவர்களின் இறுதி வணக்கத்துக்காக வைக்கப்பட்டது. மே 14 அன்று காலையில் அவரது இல்லத்தின் முன்பு இரங்கல் கூட்டம் நடைபெற்றது. இபொக தேசிய செயலாளர் நாராயணன், மாநிலச் செயலாளர் இரா. முத்தரசன், திமுக பொருளாளர் த.ரா.பாலு உள்ளிட்டோர் செல்வராசுவுக்கு அஞ்சலி செலுத்திப் பேசினர். பின் அவரது வீட்டின் பின்புறத்தில் உள்ள தோட்டத்தில், திருவாரூர் மாவட்ட காவல் கண்காணிப்பாளர் தலைமையில் 21 குண்டுகள் முழங்க அரசு மரியாதையுடன் அடக்கம் செய்யப்பட்டது.

## மேற்கோள்கள்

பகுப்பு:1957 பிறப்புகள்
பகுப்பு:2024 இறப்புகள்
பகுப்பு:9வது மக்களவை உறுப்பினர்கள்
பகுப்பு:11வது மக்களவை உறுப்பினர்கள்
பகுப்பு:12வது மக்களவை உறுப்பினர்கள்
பகுப்பு:17வது மக்களவை உறுப்பினர்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:பொதுவுடமைவாதிகள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
பகுப்பு:தமிழ்நாட்டைச் சேர்ந்த இந்தியப் பொதுவுடைமைக் கட்சி அரசியல்வாதிகள்
எம். கந்தசாமி

**எம். கந்தசாமி** (15 சூலை 1933 - 14 ஏப்பிரல் 2025) என்பவர் ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். திருச்சிராப்பள்ளி மாவட்டம் குளித்தலையினைச் சார்ந்த இவர் குளித்தலையிலுள்ள வாரியப் பள்ளியில் பள்ளிக் கல்வியினையும் புதுக்கோட்டை மன்னர் கல்லூரியிலும், திருச்சிராப்பள்ளி தேசியக் கல்லூரியிலும் கல்லூரிக் கல்வியினையும் பயின்றுள்ளார். இவர் தமிழ்நாடு சட்டமன்றத்திற்குத், திராவிட முன்னேற்றக் கழகத்தின் சார்பில் குளித்தலை சட்டமன்றத் தொகுதியின் உறுப்பினராக, 1967, மற்றும் 1971 ஆகிய ஆண்டுகள் நடந்த தேர்தல்களில் தேர்ந்தெடுக்கப்பட்டார்.

## மேற்கோள்கள்

பகுப்பு:திராவிட முன்னேற்றக் கழக அரசியல்வாதிகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:4 ஆவது தமிழ்நாடு சட்டமன்ற உறுப்பினர்கள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
பகுப்பு:7வது மக்களவை உறுப்பினர்கள்
இரா. தாமரைச்செல்வன்

**இரா. தாமரைச்செல்வன்** என்பவர் ஒரு இந்திய அரசியல்வாதி மற்றும்  தி.மு.க சார்பாக தருமபுரி மக்களவைத் தொகுதியின் உறுப்பினராக போட்டியிட்டு 71056 வாக்குகள் பெற்று 
வெற்றி பெற்ற, முன்னாள் மக்களவை உறுப்பினர் ஆவார்.

## குறிப்புகள்

பகுப்பு:15வது மக்களவை உறுப்பினர்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:தருமபுரி மாவட்ட மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
போளூர் வரதன்

**போளூர் எம் வரதன்** (*Polur M. Varadhan*) ஓர் இந்திய அரசியல்வாதியாகவும் தமிழ்நாடு சட்ட மன்ற உறுப்பினராகவும் இருந்தார். 2001 மற்றும் 2006ஆம் ஆண்டுகளில் நடைபெற்ற  தமிழ்நாடு சட்டமன்ற தேர்தல்களில் செங்கம் சட்டமன்றத் தொகுதியில் இந்திய தேசிய காங்கிரசு கட்சியின் சார்பில் இரண்டு முறை  தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார். 1991ஆம் ஆண்டு நடைபெற்ற சட்டமன்றத் தேர்தலில் போட்டியிட்டு திருப்பெரும்புதூர் சட்டமன்றத் தொகுதி உறுப்பினராகவும் தேர்ந்தெடுக்கப்பட்டார்.

வரதன் திருவண்ணாமலை மாவட்டம் போளூர் தாலுக்கா கீழ்கரிக்கத்தூர் கிராமத்தில் 1952ஆம் ஆண்டு பிப்ரவரி 25ஆம் நாள் பிறந்தார். கல்லீரல் நோயால் பாதிக்கப்பட்டு 2011ஆம் ஆண்டு சனவரி 27ஆம் நாள் உயிர் நீத்தார்.
## மேற்கோள்கள்

பகுப்பு:1951 பிறப்புகள்
பகுப்பு:2011 இறப்புகள்
பகுப்பு:திருவண்ணாமலை மாவட்ட மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
எம். தேவராஜன்

**எம். தேவராஜன்** என்பவர் ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1996 ஆம் ஆண்டு நடந்த சட்டமன்றத் தேர்தலில், பெரம்பலூர் சட்டமன்றத் தொகுதியில் இருந்து, திராவிட முன்னேற்றக் கழகத்தின் சார்பில் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார். இத்தொகுதியானது பட்டியல் சாதியினருக்கும் பட்டியல் பழங்குடியினருக்குமான தனித்தொகுதிகளில் ஒன்றாகும்.

## மேற்கோள்கள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:பெரம்பலூர் மாவட்ட மக்கள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
பொன்னுசாமி நாடார்

**எசு பொன்னுசாமி** சுதந்திர போராட்ட வீரராகவும், இந்திய அரசியல்வாதியாகவும் மற்றும் முன்னாள் சட்டமன்ற உறுப்பினராகவும் இருந்தார். 1957 மற்றும் 1962 ம் ஆண்டு நடந்த தேர்தல்களில் தூத்துக்குடி தொகுதியில் இருந்து இந்திய தேசிய காங்கிரஸ் வேட்பாளராக தமிழ்நாடு சட்டமன்றத்திற்கு தேர்ந்தெடுக்கப்பட்டார்.

இவரது பிறந்தநாளான, 14 பிப்ரவரி 2007 அன்று சிறப்பு அஞ்சல் அட்டையை தூத்துக்குடி தமிழ்நாடு காங்கிரஸ் கட்சி வெளியிட்டது. இவரது வாழ்வை சித்தரிக்கும் ஒரு நினைவு பரிசு வெளியிடப்பட்டது.

இவர் 1968ம் ஆண்டு கார் விபத்தில் உயிரிழந்தார்.

## மேற்கோள்கள்

பகுப்பு:1968 இறப்புகள்
பகுப்பு:தமிழ்நாட்டு இந்திய விடுதலைப் போராட்ட வீரர்கள்‎
பகுப்பு:போக்குவரத்து விபத்து இறப்புகள்
பகுப்பு:2 ஆவது தமிழ்நாடு சட்டமன்ற உறுப்பினர்கள்
பகுப்பு:3 ஆவது தமிழ்நாடு சட்டமன்ற உறுப்பினர்கள்
வே. கோபாலகிருஷ்ணன்

**வே. கோபால கிருஷ்ணன்** (*V. Gopalakrishnan*) இந்திய அரசியல்வாதியும் முன்னாள் சட்டப்பேரவை உறுப்பினரும் ஆவார். இவர் 1991 ஆம் ஆண்டு  நடைபெற்ற சட்டமன்றத் தேர்தலில் அனைத்திந்திய அண்ணா திராவிட முன்னேற்றக் கழக வேட்பாளராக  சங்கரன்கோவில் தொகுதியில் போட்டியிட்டு தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:இந்திய அரசியல்வாதிகள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
கே. பி. பி. பாஸ்கர்

**கே. பி. பி. பாஸ்கர்** (*K. P. P. Baskar*) ஓர் இந்திய அரசியல்வாதியும், தமிழகத்தின் தற்போதய சட்டமன்ற உறுப்பினரும் ஆவார். இவர் 2011 மற்றும் 2016 ஆம் ஆண்டு நடந்த சட்டமன்றத் தேர்தலில், நாமக்கல் சட்டமன்றத் தொகுதியிலிருந்து, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.. இவர் அனைத்திந்திய அண்ணா திராவிட முன்னேற்றக் கழக கட்சியைச் சேர்ந்தவர்.

## மேற்கோள்கள்

பகுப்பு:வாழும் மக்கள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:14 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
ஏ. ஆர். ஆர். சீனிவாசன்

**ஏ. ஆர். ஆர். சீனிவாசன்** (A. R. R. Seenivasan) ஓர் இந்திய அரசியல்வாதியும் முன்னாள் சட்டமன்ற உறுப்பினரும் ஆவார். இவர் 1996ஆம் ஆண்டு தேர்தலில் விருதுநகர் தொகுதியிலிருந்து திராவிட முன்னேற்றக் கழக வேட்பாளராக தமிழ்நாடு சட்டமன்றத்துக்குத் முதன் முறையாகத் தேர்ந்தெடுக்கப்பட்டார். இவர் 2016 மற்றும் 2021 ஆம் ஆண்டுகளில் நடைபெற்ற தமிழ்நாடு சட்டமன்றத் தேர்தலில் விருதுநகர் சட்டமன்றத் தொகுதியிலிருந்து திமுக சார்பில் போட்டியிட்டு மீண்டும் சட்டமன்ற உறுப்பினரானார். இவரது சொந்த ஊர் மீசலூர் அருகிலுள்ள  எம். அழகாபுரி ஆகும்.

## மேற்கோள்கள்

பகுப்பு:திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
Z-குழாய்

**Z-குழாய்** (*Z-tube*) என்பது ஒரு திரவத்தின் இழுவிசைவலுவை அளவிடும் சோதனை உபகரணம் ஆகும்.

இது இருபுறமும் திறந்த முனைகள் கொண்ட ஒரு இசட் வடிவ குழாய், இது திரவம் நிரப்பப்பட்டு சுழல்மேசை மீது வைக்கப்பட்டுள்ளது. ஒரு வேளை குழாய் நேராக இருப்பின் சுழற்றப்படும்போது திரவமானது ஏதேனும் ஓர் முனை வழியே வெளியேறிவிட வாய்ப்புள்ளது. குழாயின் முனைகள் சுழற்சி மையத்தை நோக்கி வளைக்கப்படும்போது திரவம் மையத்தில் இருந்து விலகுகிறது. அதன் விளைவாக குழாயின் ஒருமுனையில் நீரின் மட்டம் உயர்கிறது, அதன் காரணமாக அம்முனையில் நீரின் அழுத்தம் உயர்கிறது. எனவே நீரானது மையத்தை நோக்கி திரும்புகிறது. சுழற்சியின் வேகத்தையும் சுழற்சியின் மையத்திலிருந்து வளைக்கப்பட்ட முனைகள் வரையிலான தூரத்தில் உள்ள நீரின் மட்டத்தையும் கணக்கிடுவதன் மூலம் குழாயில் உள்ள அழுத்த குறைவினை கணக்கிட இயலும்.

நீரில் கரைந்துள்ள வாயுக்களை வெளியேற்றும் செயல்முறைகளில் எதிர்மறை அழுத்தங்கள் (எ.கா பூச்சியத்தை விட குறைவான அழுத்தம், அல்லது இழுவிசை) கண்டறியப்பட்டுள்ளது. இம்முறையில் 280 வளிமண்டல அழுத்தங்கள் வரையிலான உயர் இழுவிசை ஆற்றல் கண்ணாடிக்குழாயில் வைக்கப்பட்ட நீரில் கண்டறியப்பட்டுள்ளது.

## மேற்கோள்கள்

பகுப்பு:பாய்ம விசையியல்
பகுப்பு:பொருளறிவியல்
பகுப்பு:ஆய்வுக்கூடக் கருவிகள்
எம். ஜகன்நாதன்

**எம். ஜகன்நாதன்** (*M. Jagannathan*)(பிறப்பு மார்ச் 20, 1925) என்பவர் ஒரு தமிழக அரசியல்வாதியும், தமிழக சட்டமன்ற முன்னாள் உறுப்பினரும் ஆவார். சென்னை கிருத்துவக் கல்லூரியில் இளங்கலை பட்டமும் சென்னை சட்டக்கல்லூரியில் இளங்கலை சட்டம் பட்டமும் பயின்றுள்ளார். 1952  தேர்தலில் திண்டிவனம் தொகுதியில் இருந்து தமிழ்நாடு உழைப்பாளர் கட்சியின் சார்பில் போட்டியிட்டு, தமிழ்நாடு சட்டமன்ற உறுப்பினராகவும், 1957 தேர்தலில் சுயேட்சை வேட்பாளராகவும் தேர்ந்தெடுக்கப்பட்டார்.

## சான்றுகள்

பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:விழுப்புரம் மாவட்ட மக்கள்
பகுப்பு:1 ஆவது தமிழ்நாடு சட்டமன்ற உறுப்பினர்கள்
பகுப்பு:2 ஆவது தமிழ்நாடு சட்டமன்ற உறுப்பினர்கள்
வரலாற்றுச் சிறப்புமிக்க இடங்கள்

**வரலாற்று சிறப்பு மிக்க இடங்களின் சங்கங்கள்** (Historic Houses Association) ஆதாயத்திற்காக அமைக்கப்பட்டது அன்று. சுமார் 1600 தனியாருக்கு சொந்தமான வரலாற்று சிறப்பு மிக்க இடங்களும்,தோட்டங்களும்,மாளிகைகளூம் வெளிநாடுகளிளும் காணப்படுகின்றன. இந்த அமைப்பு 1973 ஆம் ஆண்டு துவங்கப்பட்டது. மேலும் இங்கு முக்கியத்துவம் வாய்ந்த வரவேற்பு இடம், ஆலோசனைக் கூடம்,மற்றும் விற்பனைப் பொருள்களும் காணப்படுகின்றன.வெளி உலகில் முதல் அல்லது இரண்டாம் தரம் வாய்ந்த கட்டிடங்கள் இங்கு காணப்படுகின்றன.

500-க்கும் மேற்பட்ட இடங்கள் மக்கள் பார்வைக்காக திறந்து வைக்கப்பட்டுள்ளது. பார்வையாளர்களுக்கு சிறந்த சுற்றுலா தளமாகவும் பள்ளி மாணவர்களுக்கு பார்வைக்கும், திரைப்படம் படபிடிப்பிற்கும்,திருமணம் மற்றும் பிற நிகழ்வுகள் ஆகியவற்றிற்கு ஒரு நினைவாக இவ்விடம் அமைகிறது. வருடத்திற்கு 14 மில்லியன் மக்களை ஈர்க்கும் விதத்தில் அமைந்துள்ளது. மற்றும் பிற, அனுமதி பெற்ற சிறப்பு பார்வையாளர்கள்,திருமணம், தனியார் நிகழ்வுகளும் நடைபெறுகிறது. இந்த சிறப்பு மிக்க இடங்கள் பொதுமக்களுக்காக தேசிய அறக்கட்டளையானது ஆங்கில பாரம்பரியமிக்கதாகவும்,பாதுகாப்பாகவும் உள்ளது. இதே போன்று ஸ்காட்லாந்து, வட அயர்லாந்து ஆகிய பகுதிகளில் காணப்படுகிறது.

## சான்றுகள்

பகுப்பு:கட்டிடங்கள்
கா. மா. தங்கமணி

**கா. மா. தங்கமணி** (*K. M. Thangamani*) ஒரு இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். திண்டிவனம் தொகுதியிலிருந்து 1980 தேர்தலில் இந்திய தேசிய காங்கிரசு (இந்திரா) வேட்பாளராகவும் 1984 தேர்தலில் அண்ணா திராவிட முன்னேற்றக் கழக வேட்பாளராகவும் இவர் தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
திருத்தேவூர்

**தேவூர் **(Thevur) நாகப்பட்டினம் மாவட்டத்தில் உள்ளது.

### பெயர்க்காரணம்
புராண காலத்தில் தேவர்கள் வந்து இம்மண்ணிற்கு வருகை புரிந்ததாலும் .சங்கநிதி,பதுமநிதி இவற்றை பெறுவதற்காக  தேவர்கள் வழிபட்டு வந்ததால் தேவூர் என பெயர்பட்டது.

### சிறப்புகள்
நாயன்மார்களால் பாடப்பட்ட ஸ்தலம் மிக சிறப்புடையது 
### ஆலயங்கள்
#### தேவூர் தேவபுரீசுவரர் கோயில்
தேவூர் தேவபுரீசுவரர் கோயில் பாடல் பெற்ற தலங்களில் ஒன்றாகும். தேவாரப்பாடல் பெற்ற காவிரி தென்கரைத்தலங்களில் 85ஆவது சிவத்தலமாகும்.  இத்தலத்து இறைவனை தேவர்கள் வழிபட்டு அருள் பெற்றதால் தேவபுரீசுவரர் என்றும், குருபகவான் வழிபட்டு அருள் பெற்றதால் தேவகுருநாதர் என்றும் இங்குள்ள இறைவன் வணங்கப்படுகிறார். கோசெங்கட் சோழன் கட்டிய மாடக் கோவில்களில் இத்தலத்து ஆலயமும் ஒன்றாகும். மூன்று நிலைகளை உடைய கிழக்கு நோக்கிய ராஜகோபுரத்தின் வழியாக உள்ளே நுழைந்தவுடன் தென்புறம் தேவதீர்த்தம் இருக்கிறது. நேரே கொடிமரம், பலிபீடம் மற்றும் நந்தியைக் காணலாம். கீழே உள்சுற்றில் அறுபத்துமூவர், வலம்புரி விநாயகர், சுப்பிரமணியர், அகல்யை வழிபட்ட லிங்கம், மகாலட்சுமி முதலிய சந்நிதிகள் உள்ளன. நடராசசபை தனியே அழகாக உள்ளது. கட்டுமலையின் அடிவாரத்தில் இந்திரன், முருகன், விநாயகர் சந்நிதிகள் அருகருகே உள்ளன. கட்டுமலை ஏறி மேலே சென்றால் கௌதமர் வழிபட்ட லிங்கம், சோமாஸ்கந்தர், நவக்கிரகம் ஆகியவற்றைக் காணலாம். மூலவர் தேவபுரீசுவரர், இறைவி மதுரபாஷினி ஆகிய இருவரும் கிழக்கு நோக்கி அருள் பாவிக்கின்றனர். தலவிநாயகர் வலம்புரி விநாயகர் என்று அழைக்கப்படுகிறார். கருவறையின் பின்புறச் சுவற்றில் எப்போதும் காணப்படும் லிங்கோத்பவருக்கு பதிலாக மகாவிஷ்னு காட்சி கொடுக்கிறார்.

### சான்றுகள்


பகுப்பு:துப்புரவு முடிந்த நாகப்பட்டினம் மாவட்ட ஆசிரியர்கள் தொடங்கிய கட்டுரைகள்
பகுப்பு:நாகப்பட்டினம் மாவட்டத்திலுள்ள கிராமங்கள்
எஸ். ராஜம்மாள்

**எஸ். இராஜம்மாள்** (*S. Rajammal*)(07 செப்டம்பர் 1939-19 சூலை 2020) என்பவர் இந்திய அரசியல்வாதியும் முன்னாள் சட்டமன்ற உறுப்பினரும் ஆவார். இவர் 2001 தேர்தலில் தூத்துக்குடி தொகுதியிலிருந்து அண்ணா திராவிட முன்னேற்றக் கழக வேட்பாளராக தமிழ்நாடு சட்டமன்றத்திற்கு தேர்ந்தெடுக்கப்பட்டார். இவர் 19 சூலை 2020 அன்று தனது 82 அகவையில் காலமானார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:தமிழக சட்டமன்ற பெண் உறுப்பினர்கள்
ம. சின்னசாமி

**ம. சின்னசாமி** (*M. Chinnasamy*) ஓர் இந்திய அரசியல்வாதியும், தமிழ்நாடு முன்னாள் சட்டமன்ற உறுப்பினரும் ஆவார். கரூர் தொகுதியில் இருந்து 1980 மற்றும் 1991 ஆகிய ஆண்டுகளில் நடைபெற்ற தேர்தல்களில் அண்ணா திராவிட முன்னேற்றக் கழக வேட்பாளராக தமிழ்நாடு சட்டமன்றத்திற்குத் தேர்ந்தெடுக்கப்பட்டார்.  1999 ஆம் ஆண்டில் கரூரிலிருந்து  மக்களவை உறுப்பினராக 13 ஆவது மக்களவைக்குத் தேர்ந்தெடுக்கப்பட்டார்.
## மேற்கோள்கள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:1946 பிறப்புகள்
பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
பகுப்பு:13வது மக்களவை உறுப்பினர்கள்
ஏ. கே. அரங்கநாதன்

**ஏ. கே. அரங்கநாதன்** (*A. K. Aranganathan*) இந்தியாவைச் சேர்ந்த ஒர் அரசியல்வாதியாவார். தமிழ்நாடு பதினான்காவது சட்டமன்றத் தேர்தலில் திருவண்ணாமலை மாவட்டம் கீழ்பெண்ணாத்தூர் சட்டமன்றத் தொகுதியின் உறுப்பினராக இருந்தார். இவர் அனைத்திந்திய அண்ணா திராவிட முன்னேற்றக் கழகம் கட்சியைச் சார்ந்தவர்.

தமிழ்நாடு சட்டமன்றத் தேர்தல், 2016 ஆம் ஆண்டு நடைபெற்ற சட்டமன்றத் தேர்தலில் கு. பிச்சாண்டி இத்தொகுதியில் வெற்றி பெற்றார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:14 ஆவது தமிழ்நாடு சட்டமன்ற உறுப்பினர்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
கார்பனாக்கல்

**கார்பனாக்கல்** (*Carbonization*) என்பது தாவரங்கள் மற்றும் இறந்த விலங்குகள் ஆகியவை மரம் வடித்தல் என்ற செயல்முறையின் மூலமாக முழுவதுமாக கரியணுக்களாக மாற்றப்படும் செயல்முறையாகும்.

## கார்பனாக்கல் செயல்முறையில் உள்ள சிக்கல்
வலது|thumb|கார்பனாக்கலில் உள்ளடங்கிய தொடர் செயல்முறைகளின் விளக்கப்படம்
கார்பனாக்கல் என்பது ஒரு வெப்பச்சிதைவு வினையாகும், எனவே, ஐதரசனேற்றம், ஒடுக்கம், ஹைட்ரஜன் பரிமாற்றம் மற்றும் மாற்றியமாக்கல் போன்ற பல வினைகள் ஒரே நேரத்தில் நிகழும் ஒரு சிக்கலான செயல்முறையாகக் கருதப்படுகிறது.

கார்பனாக்கல் என்பது தனது வினை வேகத்தின் காரணமாக நிலக்கரியாக்கல் செயல்முறையிலிருந்து வேறுபடுகிறது. நிலக்கரியாக்கல் செயல்முறையோடு ஒப்பிடும் போது எண்ணளவில் பல மடங்குகளில் கார்பனாக்கல் வினையின் வேகம் அதிகமாக உள்ளது.

வெப்பச்சிதைவு வினையின் இறுதி வெப்பநிலைக்கு, பயன்படுத்தப்படும் வெப்பத்தின் அளவு கார்பனேற்றத்தின் அளவு மற்றும்  பிற அயல் தனிமங்களின் எஞ்சிய உள்ளடக்கத்தைக் கட்டுப்படுத்துகிறது. உதாரணமாக,  T ~ 1200 கெல்வின் வெப்பநிலையில் மீந்திருக்கும் பகுதியின் கார்பன் பொதிவு நிறையில் 90 விழுக்காடு பகுதியைக் கொண்டிருக்கிறது, அதே நேரத்தில் T ~ 1600 கெல்வின் வெப்பநிலையில் நிறையில் 99 விழுக்காடு கார்பனைக் கொண்டுள்ளது. கார்பனாக்கல் என்பது பெரும்பாலும் வெப்பம் உமிழ் செயல்முறை ஆகும். அதாவது, இது கொள்கையளவில் தன்னிறைவு பெறக்கூடியதாகவும், கார்பனீராக்சைடை உற்பத்தி செய்யாத ஆற்றல் மூலமாகவும் பயன்படுத்தப்படலாம். குளுக்கோசின் கார்பனாக்கல் வினையைப் பொறுத்தவரை இந்த வினையானது சற்றேறக்குறைய கிராம ஒன்றுக்கு 237 கலோரிகளை வெளிவிடுகிறது.

## மேற்கோள்கள்

பகுப்பு:வேதியியல் செயல்முறைகள்
பகுப்பு:துப்புரவு முடிந்த திருவண்ணாமலை மாவட்ட ஆசிரியர்கள் தொடங்கிய கட்டுரைகள்
பத்மா

**பத்மா** (*Padma*) பிரித்தானிய இந்தியாவின் முந்தைய சென்னை மாகாணத்தின் ஒரு மாவட்டமாக விளங்கிய திருச்சிராப்பள்ளி மாவட்டம் உப்பிலியாபுரத்தில் இருந்த ஒரு மருத்துவர் மற்றும் அரசியல்வாதி ஆவார். 1945 ஆம் ஆண்டு சனவரி மாதம் 5 ஆம் தேதியன்று இவர் பிறந்தார். மு.செங்கமலத்தின் மகளான இவர், 1966 ஆம் ஆண்டு சி.நம்மாழ்வார் என்பவரை மணந்தார்.தஞ்சாவூர் மருத்துவக்கல்லூரியில் மருத்துவம் படித்தார்.

இந்திய தேசிய காங்கிரசு 1991 ஆம் ஆண்டு இந்திய பொதுத்தேர்தலில் நாகப்பட்டினம் தனிதொகுதிக்கு மருத்துவர் பத்மாவை வேட்பாளராக நிறுத்தியது. 49.71% வாக்குகளைப் பெற்று இந்திய பொதுவுடமைக் கட்சியின் நாடாளுமன்ற உறுப்பினர் எம். செல்வராசுவை தோற்கடித்து பத்மா வெற்றி பெற்றார்.சுதந்திரத்திற்குப் பிறகு தமிழகத்தின் மத்திய மாவட்டங்களில் இருந்து மக்களவைக்குத் தேர்ந்தெடுக்கப்பட்ட இரண்டாவது பெண்மணி பத்மா ஆவார்.

பத்மா 1996 ஆம் ஆண்டு நடைபெற்ற தேர்தலில் நன்னிலம் தொகுதியில் இருந்து தமிழ்நாடு சட்டமன்றத்திற்குத் தேர்ந்தெடுக்கப்பட்டார்.இந்ததொகுதி பட்டியல் சாதியினருக்காக ஒதுக்கப்பட்டது.தமிழ் மாநில காங்கிரசு கட்சியின் வேட்பாளராக பத்மா நின்றார். 

2001 ஆம் ஆண்டு நடைபெற இருந்த தமிழ்நாடு சட்டமன்றத் தேர்தலுக்கு முன்னதாக, நன்னிலத்தில் மருத்துவர் பத்மாவை மீண்டும் வேட்பாளராக நிறுத்துவதில் தமிழ் மாநிலகாங்கிரசு கட்சித்தலைமைக்கு சந்தேகம் இருப்பதாக செய்தி வெளியானது. 
## மேற்கோள்கள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு: துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:10வது மக்களவை உறுப்பினர்கள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
பகுப்பு:1945 பிறப்புகள்
பகுப்பு:தமிழக சட்டமன்ற பெண் உறுப்பினர்கள்
வி. சி. பழனிச்சாமி கவுண்டர்

**வி.சி.பழனிசாமி கவுண்டர் ** (V. C. PalanisamiGounder) இந்தியாவைச் சேர்ந்த தமிழ்நாடு மாநிலத்தின் அரசியல்வாதியாவார். இந்திய தேசிய காங்கிரசு கட்சியின் பொருளாளர் பதவியில் இருந்த இவர்                    சி. இராசகோபாலச்சாரி அமைச்சரவையில் மதுவிலக்கு அமைச்சராக நியமிக்கப்பட்டார். கே.காமராசர் அமைச்சரவையில் கால்நடை பராமரிப்பு மற்றும் ஆதி திராவிடர் நல அமைச்சராக இருந்தார்.

## சுயசரிதை
வி.சி.பழனிசாமி கவுண்டர் கோயம்பத்தூரில் வசதியான நெசவு வியாபாரிகளின் குடும்பத்தில் பிறந்தார். 1937 ஆம் ஆண்டில், மாநிலத்தின் பருத்தி விவசாயிகள் பிரதிநிதியாக சட்டப் பேரவைக்கு கவுண்டர் நியமிக்கப்பட்டார்.1965 ஆம் ஆண்டு ஏப்ரல் மாதம் 15 ஆம் தேதியன்று இறந்தார்.

## மேற்கோள்கள்

பகுப்பு:1965 இறப்புகள்
பகுப்பு:தமிழக சட்டமன்ற மேலவை உறுப்பினர்கள்
பகுப்பு:கோவை மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
டி. ஹரிதாஸ்

**டி. அரிதாசு** (*D. Haridoss*, பிறப்பு: அக்டோபர் 21, 1948) ஒரு இந்திய அரசியல்வாதியாவார். திண்டிவனம் சட்டமன்றத் தொகுதியிலிருந்து பதினான்காவது தமிழ்நாடு சட்டமன்றத்தில் உறுப்பினராக இருந்தார். இவர் அனைத்து இந்திய அண்ணா திராவிட முன்னேற்ற கழகம் கட்சியையும் பிரதிநிதித்துவப்படுத்தினார்.

அரிதாசு 1948 ஆம் ஆண்டு அக்டோபர் 21 ஆம் தேதி பாந்தமங்கலம் என்ற இடத்தில் பிறந்தார். இவர் ஒரு மருத்துவராவார். 

## மேற்கோள்கள்

பகுப்பு:1948 பிறப்புகள்
பகுப்பு:வாழும் மக்கள்
பகுப்பு:14 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
ந. தனசேகரன்

**ந. தனசேகரன்** (N. Dhanasekaran) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். 1977 ஆம் ஆண்டு நடந்த தேர்தலில் தூத்துக்குடி சட்டமன்றத் தொகுதியிலிருந்து, அண்ணா திராவிட முன்னேற்றக் கழக வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

## மேற்கோள்கள்

பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:6 ஆவது தமிழ்நாடு சட்டமன்ற உறுப்பினர்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
ஆர். சேதுநாதன்

**ஆர். சேதுநாதன்** (*R. Sedunathan*) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1996 ஆம் ஆண்டு நடந்த சட்டமன்றத் தேர்தலில், திண்டிவனம் தொகுதியிலிருந்து, திராவிட முன்னேற்றக் கழக வேட்பாளராக, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

## மேற்கோள்கள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
பகுப்பு:வாழும் மக்கள்
மருந்தியல் கல்லூரி சேர்க்கைத் தேர்வு

**மருந்தியல் கல்லூரி சேர்க்கைத் தேர்வு** (*Pharmacy College Admission Test-PCAT*) என்பது சனவரி, சூலை மற்றும் செப்டம்பர் ஆகிய மாதங்களில், பியர்சன் கல்வி நிறுவனத்தால் வருங்கால மருந்தியல் மாணவர்களுக்கு நடத்தப்படும்  மின்னணு மதிப்பீடு சீர்தரப்படுத்தப்பட்ட தேர்வு ஆகும். இது அமெரிக்க மருந்தாளுநர் கல்லூரிகள் கழகத்திற்காக நடத்தப்படுகிறது. 

இத்தேர்வு ஐந்து பிரிவுகளாகப் பிரிக்கப்பட்டுள்ளது. மூன்றரை மணி நேரத்தில் செய்யக்கூடியது. எழுதுதல், உயிரியல், வேதியியல், திறனாய்வு படித்தல் மற்றும் அளவு பகுப்பாய்வு ஆகியவைகளை உள்ளடக்கியது. இத்தேர்வில் குறைந்தபட்ச தேர்ச்சி மதிப்பெண் கிடையாது. தேர்வு சமயத்தில் கணிப்பான் பயன்படுத்த அனுமதி இல்லை மேலும் தவறான பதில்களுக்கு தண்டனையும் கிடையாது.

## மேற்கோள்கள்

## வெளியிணைப்புகள்

*Official PCAT website
*About the PCAT

பகுப்பு:ஆங்கில மொழித் தேர்வுகள்
பகுப்பு:துப்புரவு முடிந்த திருவண்ணாமலை மாவட்ட ஆசிரியர்கள் தொடங்கிய கட்டுரைகள்
பகுப்பு:சீர்தரப்படுத்தப்பட்ட தேர்வுகள்